ROMÂNIA

JUDEŢUL SUCEAVA
PRIMÃRIA MUNICIPIULUI CÂMPULUNG MOLDOVENESC

DIRECȚIA TEHNICĂ ȘI URBANISM
RAPORT DE SPECIALITATE
privind aprobarea proiectului

„Mobilitate urbană și infrastructuri de transport curate în municipiul Câmpulung Moldovenesc, județul Suceava”, cod SMIS 357252, a cheltuielilor legate de proiect și a indicatorilor tehnico-eonomici actualizați, în vederea finanțării în cadrul Programului Regional Nord-Est 2021-2027, Prioritatea 4 ”O regiune cu mobilitate urbană mai durabilă”, Apelul de proiecte PR/NE/2023/4/RSO2.8/1/ Mobilitate urbana MRJ+M
INIŢIATOR PROIECT DE HOTÃRÂRE: Primar, Negură Mihăiţă

Direcția Tehnică și Urbanism din cadrul Primăriei Municipiului Câmpulung Moldovenesc, analizând proiectul de hotărâre, prezintă următoarele:

Prin Hotărârea Consiliului Local nr. 138/2025 au fost aprobate documentația de avizare a lucrărilor de intervenție (DALI), indicatorii tehnico-economici, valoarea proiectului, contribuția proprie a Municipiului Câmpulung Moldovenesc și depunerea cererii de finanțare pentru obiectivul de investiții „Mobilitate urbană și infrastructuri de transport curate în municipiul Câmpulung Moldovenesc, județul Suceava”, în cadrul Programului Regional Nord-Est 2021–2027.

Ulterior, în vederea contractării finanțării, prin Hotărârea Consiliului Local nr. 98 din 25.06.2026 au fost actualizați indicatorii tehnico-economici, bugetul proiectului și contribuția proprie, în conformitate cu prima solicitare de clarificări transmisă de Autoritatea de Management pentru Programul Regional Nord-Est 2021–2027.

În continuarea procesului de evaluare și contractare, Autoritatea de Management a transmis o nouă solicitare de clarificări, prin care a solicitat completarea unor documente tehnice și administrative, precum și actualizarea documentației financiare, ca urmare a reîncadrării unor categorii de cheltuieli în categoria cheltuielilor neeligibile și a recalculării unor categorii bugetare, în conformitate cu prevederile Ghidului solicitantului.

Ca urmare, documentația tehnico-economică și financiară a fost revizuită, fiind actualizate devizul general, structura cheltuielilor eligibile și neeligibile, precum și contribuția Municipiului Câmpulung Moldovenesc la finanțarea proiectului.

Menționăm că modificările propuse nu afectează obiectivele investiției, soluția tehnică aprobată prin DALI, traseul investiției sau indicatorii tehnico-economici de natură fizică, acestea vizează exclusiv actualizarea structurii financiare a proiectului și corelarea documentației cu solicitările formulate de Autoritatea de Management în etapa de contractare.

Ca urmare a actualizării documentației financiare, valorile proiectului sunt următoarele:

· Valoarea totală a proiectului: 24.955.596,66 lei, TVA inclus 

· Valoarea totală eligibilă: 23.018.821,47 lei, TVA inclus
· Valoarea totală neeligibilă: 1.936.775,19 lei, TVA inclus
· Asistența financiară nerambursabilă: 22.558.445,04 lei, TVA inclus
· Contribuția proprie totală a Municipiului: 2.397.151,62 lei, din care: 

· 460.376,43 lei, inclusiv TVA – contribuția la cheltuielile eligibile (2%); 

· 1.936.775,19 lei, inclusive TVA – contribuția la cheltuielile neeligibile.

Întrucât proiectul se află în etapa de contractare, aprobarea indicatorilor tehnico-economici actualizați, a bugetului proiectului și a contribuției proprii reprezintă o condiție necesară pentru finalizarea procedurii de contractare a finanțării.

Față de cele prezentate, proiectul de hotărâre este oportun, legal și necesar.

Argumentele aduse de inițiator sunt reale și pertinente.
Director executiv adjunct,

Istrate Luminița

